cyanic-selkie/wikianc huggingface dataset:
Λουίς Φελίπε Σκολάρι
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Βραζιλιάνοι προπονητές ποδοσφαίρου Κατηγορία:Αμυντικοί ποδοσφαιριστές Κατηγορία:Ποδοσφαιριστές Εσπόρτε Κλούμπε Ζουβεντούδε Κατηγορία:Ποδοσφαιριστές Εσπόρτε Κλούμπε Νόβο Αμπούργο Κατηγορία:Ποδοσφαιριστές Σέντρο Σπορτίβο Αλαγκοάνο Κατηγορία:Προπονητές ποδοσφαίρου Σέντρο Σπορτίβο Αλαγκοάνο Κατηγορία:Προπονητές ποδοσφαίρου Εσπόρτε Κλούμπε Ζουβεντούδε Κατηγορία:Προπονητές ποδοσφαίρου Γκρέμιο Εσπορτίβο Μπραζίλ Κατηγορία:Προπονητές ποδοσφαίρου Αλ Σαμπάμπ ΦΚ (Ριάντ) Κατηγορία:Προπονητές ποδοσφαίρου Γκρέμιο Φουτεμπόλ Πόρτο Αλεγκρένσε Κατηγορία:Προπονητές ποδοσφαίρου Καντσία ΣΚ Κατηγορία:Προπονητές ποδοσφαίρου Εθνικής Κουβέιτ Κατηγορία:Προπονητές ποδοσφαίρου Κρισιούμα Εσπόρτε Κλούμπε Κατηγορία:Προπονητές ποδοσφαίρου Σοσιεντάντε Εσπορτίβα Παλμέιρας Κατηγορία:Προπονητές ποδοσφαίρου Κρουζέιρο Εσπόρτε Κλούμπε Κατηγορία:Προπονητές ποδοσφαίρου Εθνικής Βραζιλίας Κατηγορία:Προπονητές ποδοσφαίρου Εθνικής Πορτογαλίας Κατηγορία:Προπονητές ποδοσφαίρου Τσέλσι ΦΚ Κατηγορία:Προπονητές ποδοσφαίρου Μπουνιοντκόρ ΠΦΚ Κατηγορία:Ποδοσφαιριστές Σοσιεντάντε Εσπορτίβα Ρεκρεατίβα Κασίας ντο Σουλ Κατηγορία:Προπονητές ποδοσφαίρου Αλ Αχλί ΣΚ (Τζέντα) Κατηγορία:Προπονητές ποδοσφαίρου Τζούμπιλο Ιβάτα Κατηγορία:Προπονητές ποδοσφαίρου Γκοϊάς Εσπόρτε Κλούμπε Κατηγορία:Προπονητές ποδοσφαίρου Κορίτιμπα Φουτ Μπολ Κλαμπ Κατηγορία:Προπονητές της Πρέμιερ Λιγκ Κατηγορία:Προπονητές ποδοσφαίρου Παγκοσμίου Κυπέλλου 2014 Κατηγορία:Προπονητές νικητές Κυπέλλου Συνομοσπονδιών FIFA Κατηγορία:Προπονητές Ευρωπαϊκού Πρωταθλήματος Ποδοσφαίρου 2008 Κατηγορία:Προπονητές Ευρωπαϊκού Πρωταθλήματος Ποδοσφαίρου 2004 Κατηγορία:Προπονητές νικητές Παγκοσμίου Κυπέλλου FIFA Κατηγορία:Προπονητές ποδοσφαίρου Παγκοσμίου Κυπέλλου 2006 Κατηγορία:Προπονητές ποδοσφαίρου Παγκοσμίου Κυπέλλου 2002
Ιωάννης του Σάλσμπουρι
μικρογραφία| Αναμνηστική πινακίδα στη [[Σαρτρ (πόλη)|Σαρτρ]] Ο Ιωάννης του Σάλσμπουρι (John of Salisbury) (τέλη 1110 - 25 Οκτωβρίου 1180), ο οποίος αναφερόταν για τον εαυτό του ως Johannes Parvus ("John the Little"), ήταν Άγγλος συγγραφέας, φιλόσοφος, εκπαιδευτικός, διπλωμάτης και επίσκοπος της Σαρτρ.
Τα πρώτα χρόνια και η εκπαίδευση
Γεννημένος στο Σόλσμπερι της Αγγλίας, ήταν περισσότερο Αγγλοσαξονικής παρά Νορμανδικής καταγωγής, και ως εκ τούτου, καθώς φαίνεται, γραφέας από ένα ταπεινό υπόβαθρο, του οποίου η καριέρα εξαρτιόταν από την εκπαίδευσή του. Πέρα από αυτό, και από το ότι υιοθέτησε την επωνυμία Parvus, που σημαίνει «σύντομος» ή «μικρός», λίγες λεπτομέρειες είναι γνωστές σχετικά με την πρώιμη ζωή του. Από τις δικές του δηλώσεις γίνεται κατανοητό ότι έφτασε ως τη Γαλλία περί το 1136, και ξεκίνησε τακτικές σπουδές στο Παρίσι υπό τον Peter Abelard, οποίος για ένα σύντομο χρονικό διάστημα είχε ανοίξει ξανά το διάσημο σχολείο του εκεί στο Montagne Sainte-Geneviève.
Οι γλαφυρές περιγραφές του Ιωάννη για τους δασκάλους και τους μαθητές παρέχουν μερικές από τις πολυτιμότερες πληροφορίες για την πρώιμη εποχή του Πανεπιστημίου του Παρισιού. Όταν ο Abelard αποσύρθηκε από το Παρίσι, ο Ιωάννης σπούδασε υπό τους Master Alberic και Robert του Melun. Το 1137, ο John μετέβη στη Σαρτρ, όπου σπούδασε γραμματική υπό τον William of Conches και ρητορική, λογική και τους κλασικούς υπό τον Richard l'Evêque, μαθητή του Bernard της Σαρτρ. Η διδασκαλία του Μπερνάρντ διακρινόταν αφενός από την έντονη πλατωνική τάση της, και αφετέρου από τη σημασία που αποδιδόταν στη λογοτεχνική μελέτη των μεγάλων Λατίνων συγγραφέων. Η επιρροή του τελευταίου χαρακτηριστικού είναι αισθητή σε όλα τα έργα του Ιωάννη.
Περί το 1140 ο Ιωάννης επέστρεψε στο Παρίσι για να σπουδάσει θεολογία υπό τον Gilbert de la Porrée, ενώ αργότερα υπό τον Robert Pullus και τον Simon του Poissy, ασκώντας ταυτόχρονα το επάγγελμα του δασκάλου για τους γόνους των ευγενών. Το 1148, κατοικούσε στο Αβαείο του Μουτιέρ-λα-Σέλελ στην επισκοπή της Τροίας, με τον φίλο του Πέτερ του Κέλε. Ήταν παρών στο Συμβούλιο της Ρεμς το 1148, υπό την προεδρία του Πάπα Ευγενίου ΙΙΙ. Εικάζεται ότι ενώ βρίσκονταν εκεί, ήρθε σε επαφή με τον Theobald, μέσω του St. Bernard του Clairvaux, του οποίου έγινε γραμματέας.
Γραμματέας του Αρχιεπισκόπου του Καντέρμπουρυ
Ο Ιωάννης του Σάλσπουρι ήταν γραμματέας του Αρχιεπισκόπου Theobald για επτά χρόνια. Ενώ στο Καντέρμπουρυ γνώρισε τον Thomas Becket, μια από τις σημαντικότερες και ισχυρότερες επιρροές στη ζωή του Ιωάννη. Κατά τη διάρκεια αυτής της περιόδου εκπλήρωσε πολλές αποστολές στην Αγία Έδρα. Πιθανότατα, σε μία εξ αυτών γνώρισε τον Nicholas Breakspear, ο οποίος το 1154 στέφθηκε Πάπας με το όνομα Adrian IV. Το επόμενο έτος ο Ιωάννης τον επισκέφτηκε, μένονταςστο Μπενεβέντο μαζί με εκείνον για αρκετούς μήνες. Βρέθηκε στην αυλή της Ρώμης τουλάχιστον δύο φορές μετά.
Κατά τη διάρκεια αυτής της περιόδου ο Ιωάννης συνέθεσε τα μεγαλύτερα έργα του, που δημοσιεύθηκαν σχεδόν σίγουρα το 1159, τον Πολυκρατικό, ή Περί της Ελαφρότητας των Αυλικών και των Βημάτων των Φιλοσόφων (Policraticus, sive de nugis curialium et de vestigiis) και το Metalogicon, γραπτά πολύτιμα για τις παραθέσεις πληροφοριών σχετικά με τα ζητήματα και τη μορφή της Σχολαστικής Εκπαίδευσης, και αξιοσημείωτα για την καλλιεργημένο τους στυλ και την ανθρωπιστική τους τάση. Ο Policraticus ρίχνει περαιτέρω φως στην παρακμή της συμπεριφοράς των δικαστηρίων του 12ου αιώνα και της χαλαρής ηθικής των δικαιωμάτων. Η αντίληψη των σύγχρονων για τα μεγαλεπίβολα κατορθώματα κατόπιν της « στάσης επί των ώμων γιγάντων » της Αρχαιότητας εμφανίζεται για πρώτη φορά σε γραπτή μορφή στο Metalogicon. Μετά τον θάνατο του Theobald το 1161, ο John συνέχισε ως γραμματέας του διαδόχου του, Thomas Becket, και συμμετείχε ενεργά στις μακρές διαμάχες μεταξύ αυτού του Αρχιεπισκόπου και του κυρίαρχου του, Henry II, ο οποίος θεωρούσε τον Ιωάννη ως παπικό πράκτορα.
Οι επιστολές του Ιωάννη ρίχνουν φως στον συνταγματικό αγώνα όπου τότε τάρασσε την Αγγλία. Το 1163, ο Ιωάννης, για λόγους που παραμένουν ασαφείς, σταμάτησε να ευνοείται από τον βασιλιά και αποσύρθηκε στη Γαλλία. Τα επόμενα έξι χρόνια τα πέρασε με τον φίλο του Peter of La Celle, πλέον ηγούμενο του St. Remigius στη Ρεμς. Εδώ έγραψε την "Historia Pontificalis". Το 1170, ηγήθηκε της αποστολής που ήταν επιφορτισμένη με την προετοιμασία της επιστροφής του Μπέκετ στην Αγγλία, και βρισκόταν στο Καντέρμπουρυ τη στιγμή της δολοφονίας του Μπέκετ. Το 1174, ο Ιωάννης έγινε ταμίας του καθεδρικού ναού του Έξετερ.
Επίσκοπος της Σαρτρ
Το 1176, έγινε επίσκοπος της Σαρτρ, όπου πέρασε το υπόλοιπο της ζωής του. Το 1179, συμμετείχε ενεργά στο Τρίτο Συμβούλιο του Λατερανού. Πέθανε στη Σαρτρ, είτε στις 25 Οκτωβρίου 1180 είτε κοντά στην παραπάνω ημερομηνία.
Λογιότητα και επιρροές
Τα γραπτά του Ιωάννη είναι εξαιρετικά χρήσιμα για τον προσδιορισμό της λογοτεχνικής και επιστημονικής κατάστασης της Δυτικής Ευρώπης του 12ου αιώνα. Αν και γνώριζε καλά τη νέα λογική και τη διαλεκτική ρητορική του πανεπιστημίου, οι απόψεις του Ιωάννη υποδηλώνουν επίσης μια καλλιεργημένη νοημοσύνη με μεγάλη εμπειρία σε πρακτικές υποθέσεις, αντιτιθέμενη στις ακρότητες, τόσο του νομιναλισμού όσο και του ρεαλισμού, με μια πρακτική κοινή λογική. Το δόγμα του βασίζεται στον λογοτεχνικό σκεπτικισμό του Κικέρωνα, για τον οποίο έτρεφε απερίφραστο θαυμασμό, και στη γραφή του τελευταίου βάσισε το δικό του συγγραφικό στυλ. Η άποψη του Ιωάννη ότι ο σκοπός της εκπαίδευσης ήταν ηθικός, και όχι απλώς διανοητικός, έγινε ένα από τα πρωταρχικά εκπαιδευτικά δόγματα του δυτικού πολιτισμού. Αυτό το ηθικό όραμα της εκπαίδευσης μοιάζει περισσότερο με την παράδοση της μοναστηριακής εκπαίδευσης που προηγήθηκε της δικής του Σχολαστικής εποχής, και με το όραμα της εκπαίδευσης που αναδύεται στην κοσμοθεωρία του αναγεννησιακού ανθρωπισμού.
Σχετικά με τους Έλληνες συγγραφείς, φαίνεται πως δεν είχε έρθει σε επαφή με τα πρωτότυπα κείμενά τους, ενώ η έκθεσή του σε μεταφράσεις ήταν περιορισμένη. Ωστόσο, ο Ιωάννης ήταν από τους καλύτερους Λατινιστές της εποχής του. Ο Τίμαιος του Πλάτωνα στη λατινική εκδοχή του Χαλκιδίου ήταν γνωστός στον Ιωάννη και τους συγχρόνους του, όπως και τους προκατόχους του και μάλλον είχε πρόσβαση σε μεταφράσεις του Φαίδωνα και του Μένωνα. Από τον Αριστοτέλη κατείχε ολόκληρο το Όργανον στα Λατινικά. Είναι, πράγματι, ο πρώτος από τους μεσαιωνικούς συγγραφείς στους οποίους ήταν γνωστό το έργο αυτό στο σύνολο του.
Φανταστικές απεικονίσεις
Ο Ιωάννης παρουσιάστηκε από τον ηθοποιό Alex G. Hunter στη βουβή ταινία Becket του 1924, με βάση το ομώνυμο έργο του Alfred Lord Tennyson.
Απόδοση
Κατηγορία:Σχολαστικοί φιλόσοφοι Κατηγορία:Λήμματα που περιέχουν παραπομπή σε κείμενο της Εγκυκλοπαίδειας Μπριτάννικα 1911 με παράμετρο Βικιθήκης Κατηγορία:Άγγλοι φιλόσοφοι Κατηγορία:Άγγλοι συγγραφείς Κατηγορία:Εκπαιδευτικοί Κατηγορία:Άγγλοι κληρικοί
Shōnen Jump
Το Weekly Shōnen Jump (στα αγγλικά αναγράφεται ως Εβδομαδιαίο JUMP) είναι μια εβδομαδιαία ανθολογία manga shōnen που δημοσιεύεται στην Ιαπωνία από την Jumpes magazia της γραμμής της Shueisha. Είναι το περιοδικό manga με τις περισσότερες πωλήσεις,καθώς και ένα από τα μακροβιότερα με το πρώτο τεύχος να κυκλοφόρησε με ημερομηνία εξωφύλλου την 1η Αυγούστου 1968. Η σειρά manga εντός του περιοδικού απευθύνεται σε νεαρούς έφηβους αναγνώστες και τείνουν να αποτελούνται από πολλές σκηνές δράσης και αρκετή ποσότητα κωμωδίας. Τα κεφάλαια των σειρών που εκτελούνται στο Weekly Shōnen Jump συλλέγονται και δημοσιεύονται σε τόμους tankōbon με το αποτύπωμα "Jump Comics" κάθε δύο έως τρεις μήνες.
Ιστορική Πορεία
Στα μέσα της δεκαετίας του 1980 έως τα μέσα της δεκαετίας του 1990 αντιπροσωπεύουν την εποχή που η κυκλοφορία του περιοδικού ήταν στο υψηλότερο επίπεδο, 6,53 εκατομμύρια αντίτυπα την εβδομάδα, με συνολικό αναγνωστικό κοινό 18 εκατομμύρια άτομα στην Ιαπωνία. Το περιοδικό έχει πουλήσει πάνω από 7,5 δισεκατομμύρια αντίτυπα από το 1968, καθιστώντας το το περιοδικό κόμικ/μάνγκα με τις περισσότερες πωλήσεις, μπροστά από ανταγωνιστές όπως το Weekly Shōnen Magazine και το Weekly Shōnen Sunday.Καθ' όλη τη διάρκεια του 2019, είχε μέση κυκλοφορία πάνω από 1,6 εκατομμύρια αντίτυπα την εβδομάδα. Πολλά από τα manga με τις μεγαλύτερες πωλήσεις προέρχονται από το Weekly Shōnen Jump.
Το Shōnen Jump δημιούργησε τη σειρά του περιοδικού Jump καθώς και την ετικέτα Jump Comics για τη δημοσίευση του tankōbon.Το Weekly Shōnen Jump έχει αδελφά περιοδικά όπως το Jump SQ, που δημιουργήθηκε μετά την πτώση του Monthly Shōnen Jump, το Ultra Jump, το Weekly Young Jump, το εικονικό αντίστοιχο Shōnen Jump+ που διαθέτει τους δικούς του αποκλειστικούς τίτλους και το Saikyō Jump. Το περιοδικό είχε επίσης αρκετούς διεθνείς αντίστοιχες εταιρίες,συμπεριλαμβανομένου του τρέχοντος North American Weekly Shonen Jump.Επίσης, δημιούργησε ένα crossover franchise πολυμέσων που περιλαμβάνει anime και βιντεοπαιχνίδια (από το Famicom Jump) που συγκεντρώνουν διάφορους χαρακτήρες του Shōnen Jump.
Μερικά από τα πιο γνωστά manga που εκδίδονται από το Shonen Jump είναι Bakuman, Black Clover, Bleach, Demon Slayer, Dragon Ball, HunterxHunter, Kuroko's Basketball, My hero academia, Naruto,Nura: Rise of the Yokai Clan, One Piece, Rurouni Kenshin, Saint Seya (Knights of the Zodiac), Yu-Gi-Oh! κλπ.
Ντράβα (Πολωνία)
Ο Ντράβα (πολωνικά: Drawa, Drage) είναι ποταμός και δημοφιλές υδάτινο μονοπάτι στην Πολωνία, με μήκος 192 χλμ. και επιφάνεια λεκάνης απορροής 3.291 χλμ2. Ο ποταμός ξεκινά την πορεία του στη λίμνη Ούκιελ και την τερματίζει στον ποταμό Νότετς κάτω από την πόλη Κσις Βιελκοπόλσκι. Ο Ντράβα είναι παραπόταμος στη δεξιά όχθη του Νότετς, ο δεύτερος σε μέγεθος. Η μέση κλίση του είναι 0,61% και η παροχή του 19 μ3/δ.
Ιστορία
Από τον 14ο αιώνα, ο ποταμός χρησιμοποιείται ως οδός ναυσιπλοΐας. Από το 1700, ο Ντράβα χρησιμοποιείται για τη μεταφορά μελιού από το Ντράφσκο στη Φρανκφούρτη. Η ναυσιπλοΐα του ποταμού συνεχίστηκε μέχρι το Β΄ Παγκόσμιο Πόλεμο.
Το 1974, στη διαδρομή του ποταμού ιδρύθηκε το φυσικό καταφύγιο Ντράβα και το 1990 ο Εθνικός Δρυμός Ντράβα.
Εξωτερικοί σύνδεσμοι
Κατηγορία:Ποταμοί της Πολωνίας Κατηγορία:Παραπόταμοι του Νότετς
Απόστολος Θαδδαίος
Ο Θαδδαίος, γνωστός και ως Ιούδας Θαδδαίος, Λεββαίος, ή και ως Ιούδας του Ιακώβου, ήταν ένας από τους Δώδεκα Αποστόλους του Ιησού Χριστού και άγιος της Ορθόδοξης και της Ρωμαιοκαθολικής Εκκλησίας. Ταυτίζεται κάποτε, ιδίως στη Δύση, με τον Ιούδα τον αδελφόθεο, αλλά διακρίνεται απολύτως από τον Ιούδα Ισκαριώτη, τον Απόστολο που πρόδωσε τον Ιησού. Δεν πρέπει επίσης να συγχέεται με τον Θαδδαίο τον εκ των Δώδεκα ο Απόστολος Θαδδαίος ο εκ των Εβδομήκοντα Αποστόλων.
Η Αρμενική Αποστολική Εκκλησία τιμά τους Αποστόλους Θαδδαίο και Βαρθολομαίο ως τους ιδρυτές και προστάτες αγίους της.
Σε πολλές απεικονίσεις του στη Δύση ο Θαδδαίος παριστάνεται να κρατά μία εικόνα του Ιησού Χριστού, που είναι γνωστή ως Άγιο Μανδήλιο ή «Εικών της Εδέσσης». Στην αγιογράφηση της Ανατολής απεικονίζεται συχνότερα με έναν κύλινδρο κειμένου, την Επιστολή του.
Καινή Διαθήκη
Το όνομα «Ιούδας» (εβρ. Y'hudah), ήταν πολύ συνηθισμένο στους Εβραίους της εποχής του Χριστού. Εκτός από τον Ισκαριώτη, μνημονεύονται στην Καινή Διαθήκη οι εξής:
Οι πρώτοι δύο θεωρείται σχεδόν από όλους ότι είναι το ίδιο πρόσωπο. Οι δύο τελευταίοι θεωρείται επίσης συνήθως πως είναι το ίδιο πρόσωπο.
Ωστόσο, στους καταλόγους των Αποστόλων που παραθέτουν οι Ματθαίος (ι΄ 3) και Μάρκος (γ΄ 18), παραλείπεται ο Ιούδας, ενώ εμφανίζεται κάποιος με το όνομα Θαδδαίος (σε μερικά χειρόγραφα του Ματθαίου «Λεββαίος, ο επιλεγόμενος Θαδδαίος»). Αυτό οδήγησε πολλούς Χριστιανούς από τους πρώτους ήδη αιώνες να συμφιλιώσουν τους καταλόγους υποθέτοντας την ύπαρξη ενός «Ιούδα Θαδδαίου», αποκαλούμενου με το ένα ή το άλλο όνομα. Η υπόθεση αυτή είναι πολύ πιθανή, εξαιτίας του ότι το «Θαδδαίος» φαίνεται να είναι προσωνύμιο (από το αραμαϊκό Taddai = «ο με καρδιά», δηλαδή αυτός που «το λέει η καρδιά του») και του ότι πολλές μορφές της Καινής Διαθήκης έχουν περισσότερα του ενός ονόματα (π.χ. Σίμων-Πέτρος, Βαρνάβας-Ιωσήφ).
Μία ακόμη πτυχή του θέματος είναι το ότι το όνομα «Ιούδας» αμαυρώθηκε από τον Ιούδα τον Ισκαριώτη. Για τον λόγο αυτόν, δεν αποτελεί έκπληξη το ότι οι Μάρκος και Ματθαίος αναφέρονται στον άλλο ομώνυμο μαθητή με το προσωνύμιό του.
Ορισμένοι ειδικοί της Καινής Διαθήκης ωστόσο απορρίπτουν την παραπάνω υπόθεση, ισχυριζόμενοι ότι Ιούδας και Θαδδαίος ήταν δύο διαφορετικά πρόσωπα. Προτάθηκαν εναλλακτικές θεωρίες σχετικώς: Μία μη καταγεγραμμένη αντικατάσταση ενός Αποστόλου από άλλον κατά τη διάρκεια των ετών του κηρύγματος του Χριστού εξαιτίας αποστασίας ή θανάτου, η δυνατότητα οι «12» να είναι ένας συμβολικός αριθμός ή προσεγγιστική εκτίμηση , ή απλώς ότι τα ονόματα δεν καταγράφηκαν με ακρίβεια από την πρώτη Εκκλησία.
Η άλλη σύγχυση είναι μεταξύ του Θαδδαίου εκ των 70 Αποστόλων και του Θαδδαίου του ενός από τους 12 Αποστόλους. Ο Μ. Γαλανός, για τον Απόστολο αυτό αναφέρει: «Μερικοί υποθέτουν, ότι πρόκειται για έναν από τους 70 αποστόλους, που καταγόταν από την Έδεσσα, ήταν όμως Ιουδαίος. Άλλα βέβαιο μπορεί να θεωρηθεί, ότι ο απόστολος Θαδδαίος είναι ο υπό το όνομα αυτό φερόμενος μεταξύ των 12 Αποστόλων".
Τέλος, σε κάποια λατινικά χειρόγραφα του Κατά Ματθαίον Ευαγγελίου, ο Θαδδαίος του ι΄ 3, αποκαλείται «Ιούδας ο Ζηλωτής».
Αδελφός ή γιος του Ιακώβου;
Η ελληνική φράση Ἰούδαν Ἰακώβου στο πρωτότυπο ερμηνεύεται από άλλους μελετητές ότι σημαίνει «Ιούδα, αδελφό του Ιακώβου» και από άλλους ότι εννοεί «Ιούδα, γιο του Ιακώβου. Η πρώτη άποψη τον καθιστά αυτομάτως τον συγγραφέα της Επιστολής του Ιούδα, ενός από τα βιβλία της Καινής Διαθήκης.
Οι περισσότερες σύγχρονες μεταφράσεις ωστόσο προκρίνουν το «Ιούδας, γιος του Ιακώβου». Ο Προτεστάντης Darrell L. Bock γράφει ότι πρέπει να υπονοείται η ιδιότητα του γιου, επειδή όπου εννοείται ο αδελφός γράφεται και η λέξη «αδελφός» στο χειρόγραφο». Σχετικά με την ορθόδοξη παράδοση ο Μ. Γαλανός γράφει: ...«ονομαζόταν δε αλλιώς και Λεββαίος και ήταν αδελφός του Ιακώβου του μικρού. Σ' αυτόν ανήκει και η επιστολή Ιούδα στο Ευαγγέλιο. Διότι καθ' αυτό Ιούδας ονομαζόταν, τα δε άλλα δύο ονόματα ήταν πρόσθετα, όπως συμβαίνει πάντοτε στους Ιουδαίους μέχρι και σήμερα. Ο Θαδδαίος κήρυξε το Ευαγγέλιο στη Μεσοποταμία, όπου και έλαβε μαρτυρικό θάνατο». Επιπλέον η συνήθης χρήση της εν λόγω γενικής "Ιακώβου" στην εβραϊκή γλώσσα δηλώνει τον πατέρα του προσώπου προς διάκριση από τους ομώνυμούς του.
Αδελφός του Ιησού;
Οι γνώμες διίστανται ως προς το εάν ο Ιούδας Θαδδαίος είναι το ίδιο πρόσωπο με τον Ιούδα τον αδελφόθεο, τον παραδοσιακό συγγραφέα της Επιστολής του Ιούδα. Σε γενικές γραμμές οι Ρωμαιοκαθολικοί θεολόγοι πιστεύουν ότι είναι το ίδιο πρόσωπο, ενώ οι Προτεστάντες και οι Ορθόδοξοι όχι. Και βέβαια δεν είναι το ίδιο πρόσωπο. '''Ο Ιούδας Ιακώβου ή Θαδδαίος είχε έρθει από τη Μεσοποταμία. Αρχικά υπήρξε μαθητής του Ιωάννου του Προδρόμου και στη συνέχεια του Κυρίου. Ο Ιούδας ο Αδελφόθεος ήταν γιος του μνήστορα Ιωσήφ, όπως ο ίδιος αναφέρει στην πρώτη παράγραφο της επιστολής Του, που υπάρχει στην Καινή Διαθήκη. Πώς λοιπόν είναι το ίδιο πρόσωπο; Αν ήταν ο Απόστολος Θαδδαίος, γιατί δεν αναφέρει καθόλου αυτό το όνομα, παρά μόνο το Ιούδας; Εξάλλου, στην Ακολουθία τού Μηναίου της 19/6, που τιμάται η μνήμη του Ιούδα του Αδελφόθεου, πουθενά δεν αναφέρεται σαν Θαδδαίος. Πώς λοιπόν είναι ο Θαδδαίος; Στη δε Ακολουθία της 21/8 (βλ. και Συναξάρι 16/8 Ιερού Μανδηλίου), που τιμάται η μνήμη τού Θαδδαίου, πουθενά δεν αναφέρεται σαν Θεάδελφος ή Αδελφόθεος. Με ποια, λοιπόν, στοιχεία τους ταυτίζουν; Βλ. μια εμπεριστατωμένη έρευνα επ' αυτού στην ιστοσελίδα: http://syndesmosklchi.blogspot.com/2014/09/blog-post_17.html .'''
Σύμφωνα με τα σωζόμενα σπαράγματα του έργου Έκθεσις των λόγων του Κυρίου του Παπία του Ιεραπολίτη (περ. 70-163 μ.Χ.), η Μαρία του Κλωπά (ή του Αλφαίου) ήταν η μητέρα του Ιούδα του αδελφοθέου, τον οποίον ο Παπίας ταυτίζει με τον Θαδδαίο:
"«Η Μαρία, η σύζυγος του Κλέοπα ή Αλφαίου, η μητέρα του Αποστόλου και επισκόπου Ιακώβου, του Σίμωνος και του Θαδδαίου, και ενός Ιωσήφ...» (Απόσπασμα X)"
Παράδοση
thumb|left|Η αρμενική [[Μοναστήρι Αγίου Θαδδαίου|Μονή του Αγίου Θαδδαίου στο βορειοδυτικό Ιράν]] ο Άγιος Ιούδας Θαδδαίος ήταν ένας θρησκευτικά μορφωμένος Ιουδαίος, που είχε μεταβεί στην Ιερουσαλήμ για προσκύνημα την εποχή του Ιωάννου του Βαπτιστού. Ακούγοντας το κήρυγμα του και βλέποντας την αγγελική του ζωή, εντυπωσιάστηκε τόσο, ώστε επεδίωξε και βαπτίστηκε από αυτόν. Μετά όμως, όταν άκουσε τη διδασκαλία και είδε τα θαύματα του Χριστού, έγινε μαθητής του και τον ακολούθησε μέχρι το Πάθος. Στη συνέχεια κήρυξε το Ευαγγέλιο στην Ιουδαία, στη Σαμάρεια, στην Ιδουμαία, στη Συρία, στη Μεσοποταμία και στη Λιβύη. Λέγεται επίσης πως επισκέφθηκε και κήρυξε στη Βηρυτό και στην Έδεσσα Μεσοποταμίας, τη σημερινή Σανλιούρφα της Τουρκίας, αν και στο σημείο αυτό υπάρχει σύγχυση με τον Θαδδαίο τον εκ των Εβδομήκοντα ή «Αδδάι», ο οποίος καταγόταν από την Έδεσσα της Μεσοποταμίας όπως πιθανώς και ο Θαδδαίος των 12, αλλά δεν ήταν Ιουδαίος. Ο συγγραφέας του 14ου αιώνα Νικηφόρος Κάλλιστος γράφει ότι ο Ιούδας Θαδδαίος ήταν ο γαμπρός στον Γάμο στην Κανά. Περισσότερες λεπτομέρειες αφηγείται ένας θρύλος, κατά τον οποίο ο Ιούδας Θαδδαίος γεννήθηκε σε οικογένεια Εβραίων στην Πανειάδα, μία κώμη της Γαλιλαίας που αργότερα ξαναχτίστηκε κατά τη ρωμαϊκή εποχή και με το νέο όνομα Καισάρεια του Φιλίππου.
Είναι σχεδόν βέβαιο ότι μιλούσε τόσο ελληνικά όσο και αραμαϊκά, όπως οι περισσότεροι κάτοικοι της περιοχής κατά την περίοδο εκείνη, και ήταν αγρότης στο επάγγελμα. Κατά τον θρύλο, ο Ιούδας Θαδδαίος ήταν γιος του Κλωπά και της Μαρίας του Κλωπά, εξαδέλφης ή συννυφάδας της Θεοτόκου. Κατά την παράδοση, ο Κλωπάς μαρτύρησε εξαιτίας της αφοσίωσής του στον αναστηθέντα Χριστό.
Στην Αρμενία
Παρά το ότι ο Άγιος Γρηγόριος ο Φωτιστής είναι γνωστός ως ο «Απόστολος των Αρμενίων», καθώς βάπτισε τον βασιλιά τους Τιριδάτη Γ΄ το 301 και έτσι όλο το έθνος ασπάστηκε τον Χριστιανισμό, ωστόσο οι Απόστολοι Θαδδαίος και Βαρθολομαίος πιστεύεται ότι κατά την παράδοση υπήρξαν οι πρώτοι που έφεραν τον Χριστιανισμό στην Αρμενία, και για τον λόγο αυτόν τιμώνται ως προστάτες άγιοι της Αρμενικής Αποστολικής Εκκλησίας. Σε αυτή την παράδοση εντάσσονται και οι Μονές του Αγίου Θαδδαίου (σήμερα στο Ιράν) και του Αγίου Βαρθολομαίου (σήμερα στην Τουρκία), που ανεγέρθηκαν σε εδάφη που τότε ανήκαν στην Αρμενία.
Μία άλλη παράδοση διατείνεται ότι ο Ιούδας Θαδδαίος ήταν χορτοφάγος.
Κοίμηση και λείψανα
thumb|Το σύμβολο του μαρτυρίου του Αποστόλου Θαδδαίου Σύμφωνα με την παράδοση, ο Άγιος Ιούδας Θαδδαίος υπέστη μαρτυρικό θάνατο περί το 65 μ.Χ., είτε στη Βηρυτό (τότε στη ρωμαϊκή Επαρχία της Συρίας) μαζί με τον Απόστολο Σίμωνα τον Ζηλωτή, με τον οποίο συνήθως συνδέεται, είτε στη Μεσοποταμία. Ο πέλεκυς με τον οποίο κάποτε αγιογραφείται ήταν το όργανο της θανατώσεώς του. Οι πράξεις και το μαρτύριο του Θαδδαίου και του Σίμωνος καταγράφηκαν στο έργο Πράξεις του Σίμωνος και του Ιούδα, που συγκαταλέγεται στη συλλογή παθών και θρύλων που συνδέονται παραδοσιακά με τον θρυλικό Επίσκοπο Οβαδία (ή Αβδία) της Βαβυλώνος.
Το λείψανο του Αγίου Θαδδαίου μεταφέρθηκε στη Ρώμη και τοποθετήθηκε σε μία κρύπτη στη Βασιλική του Αγίου Πέτρου. Σήμερα τα οστά του φυλάσσονται στην αριστερή κάθετη πτέρυγα της ίδιας Βασιλικής, κάτω από τον κύριο βωμό του Αγίου Ιωσήφ, στον ίδιο τάφο με το λείψανο του Αποστόλου Σίμωνος του Ζηλωτή. Σύμφωνα όμως με άλλη διαδεδομένη παράδοση, το λείψανο του Θαδδαίου παρέμεινε σε αρμενικό μοναστήρι που βρισκόταν πάνω σε νησί στο βόρειο μέρος της λίμνης Ισσύκ-Κουλ, στη σημερινή Κιργισία, τουλάχιστον μέχρι τα μέσα του 15ου αιώνα. Μεταγενέστεροι θρύλοι υποστηρίζουν είτε ότι το λείψανο χάθηκε, είτε ότι μεταφέρθηκε σε ένα πιο απομονωμένο οχυρό μέρος στα όρη Παμίρ.
Εικονογράφηση
thumb|left|Ο ναός των Σίμωνα και Ιούδα Θαδδαίου στο χωριό Ρούντνο της [[Πολωνίας]] Ο Ιούδας Θαδδαίος παριστάνεται παραδοσιακά φέρων την εικόνα του Χριστού, μία αναφορά στον θρύλο του Αγίου Μανδηλίου, ο οποίος καταγράφηκε από τον Ευσέβιο στην Εκκλησιαστική Ιστορία (I, xiii) και αναφέρει τη θαυματουργική θεραπεία του Βασιλιά Αβγάρου της Εδέσσης με το Μανδήλιο. Τού έμεινε μόνο ένα σημάδι στο πρόσωπο από την αρρώστια του, το οποίο τον θεράπευσε ο Θαδδαίος, όταν ήλθε στην περιοχή για να κηρύξει τη χριστιανική Διδασκαλία. Ο Θαδδαίος όμως αυτός είναι ο εκ των Εβδομήκοντα Αποστόλων (ο Αδδαίος) και όχι ο Ιούδας Θαδδαίος.
Στην αγιογράφηση της Ανατολής ο Ιούδας Θαδδαίος απεικονίζεται συχνότερα με έναν κύλινδρο κειμένου, την Επιστολή του Ιούδα, παρότι στη Δύση θεωρούν ότι αυτή γράφτηκε από τον Ιούδα τον αδελφόθεο. Επίσης, όπως και οι άλλοι Απόστολοι, ο Άγιος Θαδδαίος παριστάνεται συχνά με μία φλόγα πάνω από την κεφαλή του, μια αναφορά στην παρουσία του κατά την Πεντηκοστή, οπότε μαζί με τους άλλους Αποστόλους δέχθηκε το Άγιο Πνεύμα υπό μορφή «πυρίνων γλωσσών».
Ο Ιούδας Θαδδαίος ως άγιος
thumb|right|Το άγαλμα του Αγίου Ιούδα (Θαδδαίου) στη [[Άγιος Ιωάννης του Λατερανού|Βασιλική του Αγίου Ιωάννη του Λατερανού, το οποίο είναι έργο του Λορέντσο Οττόνι.]] Σύμφωνα με την παράδοση, μετά το μαρτύριο του Αγίου Θαδδαίου, σμήνη προσκυνητών ήρθαν στον τάφο του για να προσευχηθούν και πολλοί από αυτούς ευεργετήθηκαν από τις ισχυρότατες μεσιτείες του Αγίου προς τον Θεό. Απέκτησε έτσι τον τίτλο του «αγίου των απελπισμένων». Ο Άγιος Βερνάρδος και η Αγία Μπριγκίτα της Σουηδίας είχαν οράματα όπου ο Κύριος τους ζητούσε να αποδεχθούν τον Άγιο Ιούδα Θαδδαίο ως τον «προστάτη του ακατόρθωτου».
Η μνήμη του Αγίου εορτάζεται από την Ορθόδοξη Εκκλησία στις 21 Αυγούστου, ενώ από τον Δυτικό Χριστιανισμό στις 28 Οκτωβρίου.
Προστάτης άγιος
Πολλοί Ρωμαιοκαθολικοί θεωρούν τον Άγιο Ιούδα (Θαδδαίο) «προστάτη άγιο των χαμένων υποθέσεων». Οπωσδήποτε και η Εκκλησία επιθυμούσε να ενθαρρύνει τις δεήσεις για τη μεσιτεία αυτού του μάλλον «ξεχασμένου» Αποστόλου, και ενίσχυσε την άποψη πως ο Άγιος θα μεσίτευε προς τον Θεό για κάθε θέμα που βρισκόταν σε απελπιστική κατάσταση.
Υπάρχουν βέβαια αρκετές ειδικότερες περιπτώσεις, π.χ. ο Άγιος Ιούδας είναι ο προστάτης άγιος της Αστυνομίας του Σικάγου και της ποδοσφαιρικής ομάδας Φλαμένγκο του Ρίο ντε Τζανέιρο, αλλά και γενικώς νοσοκομείων, όπως του St. Jude Children's Research Hospital στο Μέμφις (Τενεσσί), που έχει βοηθήσει πολλά παιδιά με λευχαιμία και άλλες σοβαρές ασθένειες από την ίδρυσή του το 1962.
Ναοί και προσκυνήματα
Πολλές χώρες διαθέτουν ναούς αφιερωμένους στον Άγιο Ιούδα Θαδδαίο, όπως η Αυστραλία, η Βραζιλία, η Σρι Λάνκα, η Κούβα, η Ινδία, το Ιράν και ο Λίβανος. Το Εθνικό Προσκύνημα του Αγίου Ιούδα (National Shrine of Saint Jude) στο Σικάγο ιδρύθηκε το 1929 από τους Κλαρετιανούς.
Στην Ελλάδα υπάρχει μόνο ένας Ιερός Ναός αφιερωμένος στον Άγιο Ιούδα το Θαδδαίο. Βρίσκεται επί της Λεωφόρου Λαυρίου στην Κερατέα. Θεμελιώθηκε το 2015 και υπάγεται στη Ιερά Μητρόπολη Μεσογαίας και Λαυρεωτικής. Κατά τόπους στην Ελλάδα υπάρχουν αρκετά Ιερά Παρεκκλήσια, Εκκλησάκια και Εικονοστάσια, αφιερωμένα στον Άγιο Ιούδα το Θαδδαίο τα οποία είναι αναγνωρισμένα από την επίσημη Εκκλησία της Ελλάδος.
Τζόζεφ Χέλερ
Πρώιμη Ζωή
Ο Χέλερ γεννήθηκε την 1η Μαΐου 1923 στο Κόνεϊ Άιλαντ στο Μπρούκλιν της Νέας Υόρκης, ; ήταν γιος φτωχών Εβραίων γονέων, της Λένας και του Ισαάκ Ντόναλντ Χέλερ, μεταναστών από τη Ρωσία. Ακόμα και ως παιδί, του άρεσε να γράφει. Ως έφηβος, έγραψε μια ιστορία για τη ρωσική εισβολή στη Φινλανδία και την έστειλε στη εφημερίδα New York Daily News, η οποία την απέρριψε. Μετά την αποφοίτησή του από το Λύκειο Αβραάμ Λίνκολν το 1941, ο Χέλερ πέρασε τον επόμενο χρόνο δουλεύοντας ως μαθητευόμενος σιδηρουργός, αγγελιοφόρος και υπάλληλος αρχειοθέτησης.
Το 1942, σε ηλικία 19 ετών, κατετάγει στο Σώμα Αεροπορίας Στρατού των ΗΠΑ. Μετά από δύο χρόνια εκπαίδευσης, ήταν μέρος της αποστολής που πολέμησε στο Ιταλικό Μέτωπο, όπου πέταξε σε 60 πτήσεις ως βομβαρδιστής B-25. Άνηκε στην 488η Μοίρα Βομβαρδισμού, 340η Ομάδα Βομβών, 12η Πολεμική Αεροπορία. Ο Χέλερ αναπολώντας την εμπειρία, θεώρησε ότι αντιμετώπισε τον πόλεμο ως «διασκέδαση στην αρχή... Είχες την αίσθηση ότι υπήρχε κάτι ένδοξο σε αυτό." Μετά την ασφαλή επιστροφή του στις Η.Π.Α. «ένιωθε σαν ήρωας... Οι άνθρωποι πιστεύουν ότι είναι πολύ αξιοσημείωτο ότι άνηκε στο πλήρωμα ενός βομβαρδιστικού και ότι πέταξα εξήντα αποστολές, παρόλο που τους τόνιζα ότι οι αποστολές ήταν σε μεγάλο βαθμό πτήσεις ρουτίνας.»
Μετά τον πόλεμο, ο Χέλερ σπούδασε αγγλικά στο Πανεπιστήμιο της Νότιας Καλιφόρνια και στη συνέχεια στο Πανεπιστήμιο της Νέας Υόρκης μέσω του προγράμματος υποτροφιών για βετεράνους, αποφοιτώντας από το τελευταίο ίδρυμα το 1948. Το 1949 έλαβε το μεταπτυχιακό του στα Αγγλικά από το Πανεπιστήμιο Κολούμπια. Μετά την αποφοίτησή του από την Κολούμπια, πέρασε ένα χρόνο ως παραλήπτης της υποτροφίας Φουλμπράϊτ στο Κολέγιο St Catherine της Οξφόρδης πριν διδάξει έκθεση στο Πολιτειακό Πανεπιστήμιο της Πενσυλβάνια για δύο χρόνια (1950–52). Στη συνέχεια εργάστηκε για λίγο στο περιοδικό Time Inc., προτού πιάσει δουλειά ως κειμενογράφος σε μια μικρή διαφημιστική εταιρεία, όπου εργάστηκε μαζί με τη μελλοντική μυθιστοριογράφο Mary Higgins Clark. Στον ελεύθερο του χρόνο, ο Χέλερ έγραφε. Έργο του εκδόθηκε για πρώτη φορά το 1948, όταν το περιοδικό The Atlantic κυκλοφόρησε ένα από τα διηγήματά του. Η ιστορία παραλίγο να κερδίσει τιμητικό βραβείο πρωτοεμφανιζόμενου που απένειμε το περιοδικό «Πρώτα του Ατλαντικού».
Ήταν παντρεμένος με τη Σίρλεϊ Χελντ από το 1945 έως το 1981 και είχαν δύο παιδιά, την Ερικα (γεννημένη το 1952) και τον Θίοντορ (γενν. το 1956).
Catch-22
Ενώ καθόταν στο σπίτι ένα πρωί του 1953, ο Χέλερ σκέφτηκε τις γραμμές: «Ήταν έρωτας με την πρώτη ματιά. Την πρώτη φορά που είδε τον ιερέα, ο [Γιοσαριάν] τον ερωτεύτηκε παράφορα.» Μέσα στην επόμενη μέρα, άρχισε να οραματίζεται την ιστορία που θα μπορούσε να προκύψει από αυτήν την ατάκα, εφευρίσκοντας τους χαρακτήρες, την πλοκή και τον τόνο που θα έπαιρνε τελικά η ιστορία. Μέσα σε μια εβδομάδα, είχε τελειώσει το πρώτο κεφάλαιο και το έστειλε στον ατζέντη του. Ανέβαλε την όποια περαιτέρω συγγραφή για το υπόλοιπο της χρονίάς και όλο τον επόμενο χρόνο, καθώς έστηνε την δομή του διηγήματος. Το αρχικό κεφάλαιο δημοσιεύτηκε το 1955 ως «Catch-18», στο Τεύχος 7 του New World Writing.
Αν και ο αρχικός στόχος ήταν η ιστορία να μην είναι περισσότερο από μια νουβέλα, ο Χέλερ μπόρεσε να προσθέσει αρκετό περιεχόμενο στην πλοκή που θεώρησε ότι θα μπορούσε να γίνει το πρώτο του μυθιστόρημα. Όταν είχε γράψει το ένα τρίτο του μυθιστορήματος, η ατζέντης του, Candida Donadio, το έστειλε σε εκδότες. Ο Χέλερ δεν ήταν ιδιαίτερα προσκολλημένος στο έργο και αποφάσισε ότι δεν θα το ολοκλήρωνε αν δεν ενδιαφέρονταν οι εκδότες. Το έργο σύντομα αγοράστηκε από τους Simon &amp; Schuster, οι οποίοι του έδωσαν 750 δολάρια ΗΠΑ και του υποσχέθηκαν επιπλέον 750 δολάρια όταν παραδόθηκε το πλήρες χειρόγραφο. Ο Χέλερ δεν τήρησε την προθεσμία που είχε συμφωνήσει κατά τέσσερα έως πέντε χρόνια, αλλά, μετά από οκτώ χρόνια συλλογισμού και γραφής, παρέδωσε το μυθιστόρημα στον εκδότη του.
Το ολοκληρωμένο μυθιστόρημα περιγράφει την στρατιωτική θητεία του Τζον Γιοσσάριαν, Λοχαγού στην Αεροπορία Στρατού, κατά την διάρκεια του Δεύτερου Παγκοσμίου Πολέμου. Ο Γιοσσάριαν επινοεί διαρκώς τεχνάσματα για να αποφύγει την συμμετοχή του στις επικίνδυνες αποστολές της μονάδας του, αλλά το γραφειοκρατικό σύστημα του Στρατού πάντα τον κατατροπώνει. Όπως παρατήρησε ο Χέλερ, «Όλοι στο βιβλίο μου κατηγορούν όλους τους άλλους ότι είναι παράλογοι. Ειλικρινά, νομίζω ότι ολόκληρη η κοινωνία είναι παράλογη – και το ερώτημα είναι: Τι κάνει ένας λογικός άνθρωπος σε μια παράλογη κοινωνία;»
Λίγο πριν τη δημοσίευση, ο τίτλος του μυθιστορήματος άλλαξε σε Catch-22 για να αποφευχθεί η σύγχυση με το νέο μυθιστόρημα του Leon Uris, Mila 18. Το μυθιστόρημα δημοσιεύτηκε σε σκληρό εξώφυλλο το 1961 με ανάμεικτες κριτικές, με τους Chicago Sun-Times να το αποκαλούν «το καλύτερο αμερικανικό μυθιστόρημα εδώ και χρόνια», ενώ άλλοι κριτικοί να το χλευάζουν ως «ανοργάνωτο, δυσανάγνωστο και χαζό». Πούλησε μόνο 30.000 αντίτυπα με σκληρό εξώφυλλο στις Ηνωμένες Πολιτείες τον πρώτο χρόνο της δημοσίευσής του. Η αντίδραση ήταν πολύ διαφορετική στο Ηνωμένο Βασίλειο, όπου, μέσα σε μία εβδομάδα από τη δημοσίευσή του, το μυθιστόρημα ήταν το νούμερο ένα στις λίστες των μπεστ σέλερ. Ωστόσο, μετά την κυκλοφορία του σε χαρτόδετο βιβλίο τον Οκτώβριο του 1962, το Catch-22 τράβηξε τη φαντασία πολλών baby boomers, που ταυτίστηκαν με τα αντιπολεμικά αισθήματα του μυθιστορήματος. Το βιβλίο πούλησε 10 εκατομμύριο αντίγραφα στις Ηνωμένες Πολιτείες. Ο τίτλος του μυθιστορήματος έγινε ένας τυπικός όρος στα αγγλικά και σε άλλες γλώσσες για ένα δίλημμα χωρίς εύκολη διέξοδο. Τώρα που θεωρείται κλασικό, το βιβλίο κατατάχθηκε στο νούμερο 7 της λίστας της Modern Library με τα 100 καλύτερα μυθιστορήματα του αιώνα. Η Ακαδημία Πολεμικής Αεροπορίας των Ηνωμένων Πολιτειών χρησιμοποιεί το μυθιστόρημα για να «βοηθήσει τους υποψήφιους αξιωματικούς να αναγνωρίσουν τις ψυχοφθόρες πτυχές της γραφειοκρατίας».
Τα δικαιώματα της ταινίας για το μυθιστόρημα αγοράστηκαν το 1962 και, σε συνδυασμό με το μερίδιο του από τις πωλήσεις του βιβλίου, έκαναν τον Χέλερ εκατομμυριούχο. Η ταινία, την οποία σκηνοθέτησε ο Μάικ Νίκολς και πρωταγωνίστησε ο Άλαν Άρκιν, ο Τζον Βόιτ και ο Όρσον Γουέλς, κυκλοφόρησε μόλις το 1970
Τον Απρίλιο του 1998, ο Λούις Πόλοκ έγραψε στην εφημερίδα The Sunday Times ένα διευκρινιστικό άρθρο σχετικά με «την εκπληκτική ομοιότητα των χαρακτήρων, τα χαρακτηριστικά της προσωπικότητας, τις εκκεντρικότητες, τις φυσικές περιγραφές, τους τραυματισμούς προσωπικού και τα περιστατικά» ανάμεσα στο Catch-22 και σε ένα μυθιστόρημα που δημοσιεύτηκε στην Αγγλία το 1951. Το βιβλίο που αποτέλεσε την αφορμή είχε γραφτεί από τον Λούις Φαλστάϊν και τιτλοφορείται The Sky Is a Lonely Place στη Βρετανία και Face of a Hero στις Ηνωμένες Πολιτείες. Το μυθιστόρημα του Φλαστάϊν ήταν διαθέσιμο δύο χρόνια πριν ο Heller γράψει το πρώτο κεφάλαιο του Catch-22 (1953). Οι Times δήλωσαν: «Και οι δύο έχουν κεντρικούς χαρακτήρες που χρησιμοποιούν το μυαλό τους για να ξεφύγουν από τις αεροπορικές αποστολές ; και οι δύο στοιχειώνονται από έναν πανταχού παρών τραυματισμένο αεροπόρο, ο οποίος κοίτεται σε κρεβάτι ασθενή σε ένα ολόσωμο γύψινο καλούπι». Δηλώνοντας ότι δεν είχε διαβάσει ποτέ το μυθιστόρημα του Φάλσταϊν, ούτε είχε ακούσει γι' αυτόν, Χέλερ είπε: «Το βιβλίο μου κυκλοφόρησε το 1961[;] Μου φαίνεται αστείο το γεγονός ότι κανείς άλλος δεν έχει παρατηρήσει ομοιότητες, συμπεριλαμβανομένου του ίδιου του Φαλστάιν, ο οποίος πέθανε μόλις πέρυσι ".
Άλλα έργα
Άλλα έργα του Χέλερ είναι παραδείγματα σύγχρονης σάτιρας που εστιάζει στις ζωές των ανθρώπων της μεσαίας τάξης.
Λίγο μετά τη δημοσίευση του Catch-22, ο Χέλερ σκέφτηκε μια ιδέα για το επόμενο μυθιστόρημά του, το οποίο κατέληξε να είναι το Κάτι Συνέβη, αλλά δεν ξεκίνησε να το δουλεύει για δύο χρόνια. Εν τω μεταξύ, επικεντρώθηκε στα σενάρια, ολοκληρώνοντας το τελικό σενάριο για την κινηματογραφική μεταφορά του μυθιστορήματος Sex and the Single Girl της Helen Gurley Brown, καθώς και σε ένα σενάριο τηλεοπτικής κωμωδίας που προβλήθηκε τελικά ως μέρος της τηλεοπτικής σειράς McHale's Navy.
Το 1967, ο Χέλερ έγραψε ένα θεατρικό έργο με τίτλο We Bombed in New Haven. Ολοκλήρωσε το έργο σε μόλις έξι εβδομάδες, αλλά δαπάνησε πολύ χρόνο δουλεύοντας με τους παραγωγούς κατά την μεταφορά του στη σκηνή.
Το επόμενο μυθιστόρημα του Χέλερ, Κάτι Εγινε, κυκλοφόρησε τελικά το 1974. Οι κριτικοί ήταν ενθουσιασμένοι με το βιβλίο και οι εκδόσεις του με σκληρό εξώφυλλο και χαρτόδετο έφτασαν στο νούμερο ένα στη λίστα των μπεστ σέλερ των New York Times. Ο Χέλερ έγραψε άλλα πέντε μυθιστορήματα, καθένα από τα οποία του πήρε αρκετά χρόνια για να ολοκληρώσει. Ένα από αυτά, το Closing Time, επιστρέφει σε πολλούς από τους χαρακτήρες του Catch-22 και το πως προσαρμόστηκαν στη μεταπολεμική Νέα Υόρκη. Όλα τα μυθιστορήματα πούλησαν αρκετά καλά, αλλά δεν μπόρεσαν να αντιγράψουν την επιτυχία του πρώτου του μυθιστορήματος. Ενώπιον δήλωσης από δημοσιογράφο ότι ποτέ δεν είχε παράγει κάτι άλλο τόσο καλό όσο το Catch-22, ο Χέλερ απάντησε περίφημα: "Και ποιος έχει;"
Τρόπος δουλείας
Ο Χέλερ δεν άρχιζε να δουλεύει σε μια ιστορία παρά μόνο όταν είχε οραματιστεί την πρώτη και την τελευταία γραμμή. Η πρώτη πρόταση του εμφανιζόταν συνήθως «ανεξάρτητη από οποιαδήποτε συνειδητή προετοιμασία». Στις περισσότερες περιπτώσεις, η πρόταση δεν ενέπνευσε κάποια συνέχεια. Κατά καιρούς, θα μπορούσε να γράψει αρκετές σελίδες πριν εγκαταλείψει την συγκεκριμένη ιδέα. Συνήθως, μέσα σε μια ώρα περίπου από την αρχική του έμπνευσή, ο Χέλερ θα είχε σχεδιάσει μια βασική πλοκή και χαρακτήρες για την ιστορία. Όταν ήταν έτοιμος να αρχίσει να γράφει, εστίαζε σε μία παράγραφο τη φορά, μέχρι που είχε τρεις ή τέσσερις χειρόγραφες σελίδες, τις οποίες στη συνέχεια ξόδευε αρκετές ώρες ξαναδουλεύοντας τες.
Ο Χέλερ υποστήριζε ότι δεν «είχε μια φιλοσοφία ζωής ή ανάγκη να σχεδιάσει την έκβασή της. Τα βιβλία μου δεν είναι φτιαγμένα για να λένε κάτι.' Μόνο όταν τελείωνε σχεδόν το ένα τρίτο του μυθιστορήματος, αποκτούσε μια σαφή εικόνα για το ποια θα έπρεπε να είναι η κεντρική του ιδέα. Σε εκείνο το σημείο, με την ιδέα ανεπτυγμένη, θα ξαναέγραφε ότι είχε στο προσχέδιο του και μετά θα συνέχιζε μέχρι το τέλος της ιστορίας. Η τελειωμένη έκδοση του μυθιστορήματος συχνά δεν ξεκινούσε ούτε τελείωνε με τις προτάσεις που είχε αρχικά οραματιστεί, αν και συνήθως προσπαθούσε να συμπεριλάβει την αρχική πρώτη πρόταση κάπου στο κείμενο.
Μεταγενέστερη διδασκαλική σταδιοδρομία
Μετά τη δημοσίευση του Catch-22, ο Χέλερ συνέχισε μια ακαδημαϊκή καριέρα μερικής απασχόλησης ως επίκουρος καθηγητής δημιουργικής γραφής στο Πανεπιστήμιο Yale και στο Πανεπιστήμιο της Πενσυλβάνια. Στη δεκαετία του 1970, ο Χέλερ δίδαξε δημιουργική γραφή ως τιμώμενος διδάκτορας στο City College της Νέας Υόρκης.
Ασθένεια
Την Κυριακή, 13 Δεκεμβρίου 1981, ο Χέλερ διαγνώστηκε με σύνδρομο Γκιλαίν-Μπαρέ, μια νευρολογική ασθένεια που έμελλε να τον αφήσει προσωρινά παράλυτο. Εισήλθε στη Μονάδα Εντατικής Θεραπείας του Ιατρικής Κλινικής Όρος Σινά την ίδια ημέρα, και παρέμεινε εκεί, κλινήρης, έως ότου η κατάστασή του είχε βελτιωθεί αρκετά ώστε να επιτραπεί η μεταφορά του στο Ινστιτούτο Ιατρικής Αποκατάστασης Ράσκ στις 26 Ιανουαρίου, 1982. Η ασθένειά του και η ανάρρωσή του περιγράφονται εκτενώς στο αυτοβιογραφικό έργο του No Laughing Matter που περιέχει εναλλασσόμενα κεφάλαια γραμμένα από τον Χέλερ και τον καλό του φίλο Speed Vogel. Το βιβλίο αποκαλύπτει τη βοήθεια και τη συντροφιά που έλαβε ο Χέλερ κατά τη διάρκεια αυτής της περιόδου από αρκετούς εξέχοντες φίλους του – ανάμεσά τους τον Μελ Μπρουκς, τον Μάριο Πούζο, τον Ντάστιν Χόφμαν και τον Τζορτζ Μάντελ.
Ο Χέλερ κατάφερε να αναρρώσει. Το 1987, παντρεύτηκε τη Βάλερι Χάμφρις, μια από τις νοσοκόμες του.
Μεταγενέστερα χρόνια
Ο Χέλερ επέστρεψε στο κολλέγιο St. Catherine's ως επισκέπτων διδάκτωρ, για το ακαδημαϊκό έτος του 1991 και διορίστηκε Επίτιμος Μέλος του κολεγίου. Το 1998, κυκλοφόρησε τα απομνημονεύματα Now and then: From Coney Island to Here, στα οποία αναβίωνε την παιδική του ηλικία ως γιός αχθοφόρου και φενέρωσε λεπτομέρειες σχετικά με τις εμπνεύσεις του για το Catch-22.
Ο Χέλερ ήταν αγνωστικιστής.
Πέθανε από καρδιακή προσβολή στο σπίτι του στο Ανατολικό Χάμπτον, στο Λόνγκ Άιλαντ, τον Δεκέμβριο του 1999, λίγο αφότου ολοκλήρωσε το τελευταίο του μυθιστόρημα, με τίτλο Portrait of a Artist, as an Old Man. Στο άκουσμα του θανάτου του Χέλερ, ο φίλος του Κουρτ Βόνεγκατ είπε: «Ω, Θεέ μου, πόσο τρομερό. Αυτό είναι μια συμφορά για την αμερικανική λογοτεχνία»
Γιούλιου Μανίου
Ο Γιούλιου Μανίου (8 Ιανουαρίου 1873 – 5 Φεβρουαρίου 1953) ήταν Αυστροουγγρικής καταγωγής δικηγόρος και Ρουμάνος πολιτικός. Ήταν αρχηγός του Εθνικού Κόμματος της Τρανσυλβανίας και του Μπανάτ πριν και μετά τον Α' Παγκόσμιο Πόλεμο, διαδραματίζοντας σημαντικό ρόλο στην Ένωση της Τρανσυλβανίας με τη Ρουμανία.
Ο Μανίου υπηρέτησε ως Πρωθυπουργός της Ρουμανίας για τρεις θητείες κατά τη διάρκεια του 1928 – 1933 και, μαζί με τον Ιόν Μιχαλάκε, συνίδρυσαν το Εθνικό Κόμμα των Αγροτών. Συνελήφθη από τις ανερχόμενες κομμουνιστικές αρχές το 1947 ως αποτέλεσμα της υπόθεσης Ταμαντάου, καταδικάστηκε για προδοσία σε μια θεαματική δίκη και στάλθηκε στη φυλακή Σίγκετ, όπου πέθανε έξι χρόνια αργότερα.
Νεανικά χρόνια
Ο Μανίου γεννήθηκε σε μια ρουμανική οικογένεια στο Σιλαγκιμπαντατσόνι (Szilágybadacsony) της Αυστροουγγαρίας (τώρα Μπαντατσίν, κομητεία Σαλάζ, Ρουμανία). Γονείς του ήταν ο Ιοάν Μανίου και η Κλάρα Μανίου. Τελείωσε το Καλβινιστικό Κολλέγιο στο Ζαλάου το 1890 και σπούδασε νομικά στο Πανεπιστήμιο Φραντς Τζόζεφ στο Κολοζβάρ (Κλουζ), στη συνέχεια στο Πανεπιστήμιο της Βουδαπέστης και στο Πανεπιστήμιο της Βιέννης, με το διδακτορικό του το 1896.
Ο Μανίου προσχώρησε στο Ρουμανικό Εθνικό Κόμμα Τρανσυλβανίας και Μπανάτ (PNR), έγινε μέλος του συλλογικού ηγετικού του σώματος το 1897 και το εκπροσώπησε στο Κοινοβούλιο της Βουδαπέστης σε πολλές περιπτώσεις. Εγκαταστάθηκε στο Μπλαζ και υπηρέτησε ως δικηγόρος της Ελληνικής Καθολικής Εκκλησίας (στην οποία ανήκε). Ο Μανίου επηρεάστηκε από τη δραστηριότητα του Σιμιόν Μπαρνούτσιου, θείου του πατέρα του, Ιοάν Μανίου.
Αφού υπηρέτησε ως σύμβουλος του αρχιδούκα Φραγκίσκου Φερδινάνδου της Αυστρίας, συμβουλεύοντας για τα σχέδια του τελευταίου για τον επαναπροσδιορισμό των κρατών των Αψβούργων σύμφωνα με το σχέδιο δημιουργίας των Ηνωμένων Πολιτειών της Μεγάλης Αυστρίας, ο Μανίου προχώρησε στην επιλογή μιας ένωσης με το Παλαιό Βασίλειο της Ρουμανίας, όταν ο Αρχιδούκας δολοφονήθηκε το Σεράγεβο το 1914.
Ηγεσία PNR
αριστερά|μικρογραφία| Ο βασιλιάς [[Φερδινάνδος της Ρουμανίας|Φερδινάνδος με τον Μανίου και τους στρατηγούς Κονσταντίν Πρεζάν, Γκεόργκε Μαρνταρέσκου και Στέφαν Παναϊτέσκου στο Μπεκεστσαμπά, 24 Μαΐου 1919]] Μαζί με προσωπικότητες όπως ο Βασίλε Γκόλντις, ο Γκεόργκε Ποπ ντε Μπασέστι, ο Ρουμάνος ορθόδοξος κληρικός Μίρον Κρίστεα και ο Αλεξάντρου Βάιντα-Βοεβόντ, ο Μανίου συμμετείχε σε μια εντατική εκστρατεία ένωσης, που οδήγησε στη συγκέντρωση της Άλμπα Ιούλια την 1η Δεκεμβρίου 1918, κατά την οποία οι Ρουμάνοι απαίτησαν να διαχωριστούν από την Αυστροουγγαρία. Στις 2 Δεκεμβρίου, ο Μανίου έγινε επικεφαλής του Συμβουλίου Διευθυντών της Τρανσυλβανίας - μια θέση ισοδύναμη με την προσωρινή κυβέρνηση. μικρογραφία| Προτομή του Γιούλιου Μανίου στην [[Άλμπα Ιούλια ]] Τον Μάιο του 1919, κατά τη διάρκεια του Ουγγρο-Ρουμανικού Πολέμου, συνόδευσε τον βασιλιά Φερδινάνδο Α' και τη βασίλισσα Μαρία σε μια επίσκεψη στην Άλμπα Ιούλια, στην Οράντεα και στο Κάρει και σε μια συνάντηση με τα στρατεύματα πρώτης γραμμής στο Μπεκεστσάμπα.
Μετά τη δημιουργία της Μεγάλης Ρουμανίας, το PNR σχημάτισε την κυβέρνηση στο Βουκουρέστι —ένα υπουργικό συμβούλιο με επικεφαλής τον Αλεξάντρου Βάιντα-Βοεβόντ και συμμάχησε με το Αγροτικό Κόμμα του Ιόν Μιχαλάκε. Μπήκε σε ανταγωνισμό με ένα από τα παραδοσιακά κόμματα του Ρουμανικού Βασιλείου, το Εθνικό Φιλελεύθερο Κόμμα, και με τον ηγέτη του Ιόν Μπρατιάνου, όταν το Κόμμα των Αγροτών οδήγησε σε αδιέξοδο το Κοινοβούλιο της Ρουμανίας με εκκλήσεις για μια ευρεία μεταρρύθμιση της γης.
Αφού ο βασιλιάς Φερδινάνδος Α' διέλυσε το Κοινοβούλιο, ο Γιούλιου Μανίου βρέθηκε σε αντίθεση με την εθνική ηγεσία, ειδικά όταν ο νέος πρωθυπουργός Αλεξάντρου Αβερέσκου, με την υποστήριξη των Εθνικών Φιλελευθέρων, διέλυσε το Συμβούλιο της Τρανσυλβανίας τον Απρίλιο του 1920. Κατά συνέπεια, ο Μανίου αρνήθηκε να παραστεί στην τελετή στέψης του βασιλιά Φερδινάνδου ως Βασιλιάς της Μεγάλης Ρουμανίας (που πραγματοποιήθηκε στην Άλμπα Ιούλια, το 1922), θεωρώντας την ως μια προσπάθεια σύνδεσης των πολλών θρησκειών της Τρανσυλβανίας με την Ορθοδοξία. Ταυτόχρονα, το PNR απέρριψε τον συγκεντρωτισμό που επιβλήθηκε από το Σύνταγμα του 1923, που ευνοούσε ο Μπρατιάνου και απαίτησε κάθε συνταγματική μεταρρύθμιση να εγκριθεί από μια Συντακτική Συνέλευση και όχι από μια τακτική ψηφοφορία στο Κοινοβούλιο. Επικαλούμενος φόβους ότι το PNL είχε εξασφαλίσει έλεγχο στη Ρουμανική πολιτική, το PNR και το Αγροτικό Κόμμα συνασπίστηκαν το 1926, και ο Μανίου ήταν ο Πρόεδρος της νέας πολιτικής δύναμης, του Εθνικού Κόμματος των Αγροτών (PNȚ), για τα επόμενα επτά χρόνια, και πάλι μεταξύ 1937 και 1947.
PNȚ στη Ρουμανία του Μεσοπολέμου
Παρά την επιτυχία του στις εκλογές, το PNȚ αποκλείστηκε από την κυβέρνηση από το Βασιλικό Προνόμιο του Βασιλιά Φερδινάνδου, ο οποίος είχε προτιμήσει να προτείνει τους Μπρατιάνου, Αβερέσκου και τον πρίγκιπα Μπάρμπου Στιρμπέι. Ο Μανίου διαμαρτυρήθηκε δημοσίως και προσπάθησε να οργανώσει μια πορεία αγροτών στο Βουκουρέστι ως δημόσια εκδήλωση υποστήριξης σύμφωνα με το πρότυπο της συνέλευσης της Άλμπα Ιούλια. Έδειξε επίσης τον εαυτό του ανοιχτό σε συμφωνίες που πρότεινε ο Viscount Rothermere σχετικά με την αναθεώρηση της Συνθήκης του Τριανόν  και, καθώς πλησίαζε ο θάνατος του βασιλιά Φερδινάνδου, ξεκίνησαν διαπραγματεύσεις με τον αποκληρωμένο πρίγκιπα Κάρολο Β' (γιος του βασιλιά Φερδινάνδου), προτείνοντας στον τελευταίο να παρακάμψει το Σύνταγμα και να στεφθεί στην Άλμπα Ιούλια (ως νέο θεμέλιο για το Ρουμανικό Βασίλειο). Οι συνομιλίες με τον Κάρολο έληξαν ξαφνικά αφού οι ρουμανικές αρχές κάλεσαν το Ηνωμένο Βασίλειο να εκδιώξει τον Πρίγκιπα από το έδαφός του.
Το PNȚ ήρθε για πρώτη φορά στην εξουσία τον Νοέμβριο του 1928, μετά τον θάνατο και του βασιλιά Φερδινάνδου και του Μπρατιάνου στις εκλογές εκείνης της χρονιάς, συμμάχησε με το Ρουμανικό Σοσιαλδημοκρατικό Κόμμα και το Γερμανικό Κόμμα. Το 1930, ο Μανίου έκανε ελιγμούς ενάντια στο Σύνταγμα και, μαζί με τον Γκεόργκε Μιρονέσκου, επέφερε την επιστροφή του Καρόλου και την κατάθεση του γιου του Μιχαήλ. Ωστόσο, ο Κάρολος δεν σεβάστηκε τους όρους της συμφωνίας του με τον Μανίου, αρνούμενος να ξαναρχίσει το γάμο του με τη βασίλισσα Έλενα. Μετά από εναλλασσόμενες κυβερνήσεις Μανίου και Βάιντα-Βοεβόντ, που είχαν φέρει το κόμμα σε σύγκρουση με τον στενό κύκλο του βασιλιά και με την ερωμένη του, Μάγκντα Λουπέσκου, κατά τη διάρκεια της θητείας της η κυβέρνησή του αντιμετώπισε απεργία από ανθρακωρύχους στην κοιλάδα Ζίου και μεγάλα κοινωνικά και οικονομικά προβλήματα, που προκλήθηκαν από τη Μεγάλη Ύφεση στη Ρουμανία. Ο Μανίου παραιτήθηκε για τρίτη και τελευταία φορά στις 13 Ιανουαρίου 1933, λόγω της συνεχιζόμενης σύγκρουσής του με τον Κάρολο Β' της Ρουμανίας.
Υπό διαδοχικές δικτατορίες
Η χώρα κινήθηκε προς ένα αυταρχικό καθεστώς που σχηματίστηκε γύρω από τον Κάρολο Β' της Ρουμανίας και υποκινήθηκε από την ταχεία ανάπτυξη της φασιστικής Σιδηράς Φρουράς. Το 1937, ο Μανίου συμφώνησε να υπογράψει ένα εκλογικό σύμφωνο με τον Κορνέλιου Κοντρεάνου της Σιδηράς Φρουράς, με την ελπίδα ότι αυτό θα εμπόδιζε τους ελιγμούς του μονάρχη. Αντίθετα, ο βασιλιάς επεδίωξε μια συμφωνία με άλλα μέλη της πολιτικής τάξης, συμπεριλαμβανομένου του Εθνικού Φιλελεύθερου Ιόν Ντούκα και του πρώην πολιτικού του PNȚ Αρμάν Καλινέσκου, ενώ πήρε αυστηρά μέτρα εναντίον της Σιδηράς Φρουράς - οδηγώντας σε ένα κύμα παρόμοιων ενεργειών σε αντίποινα.
Με την απώλεια της Βόρειας Τρανσυλβανίας, της Βεσσαραβίας, της Βόρειας Βουκοβίνας και της Νότιας Δοβρουτσά το 1940, ο Κάρολος παραχώρησε την εξουσία και αυτοεξορίστηκε, οδηγώντας στη δημιουργία του Εθνικού Κράτους των Λεγεώνων γύρω από τη Σιδηρά Φρουρά και τον Στρατηγό Ιόν Αντονέσκου, ένα καθεστώς που ευθυγράμμισε τη Ρουμανία με τους Ναζί της Γερμανίας και τον Άξονα. Το PNȚ επέζησε σε μερική μυστικότητα και, αφού ο Αντονέσκου εκκαθάρισε τη φρουρά, πέτυχε κάποιο ανεπίσημο καθεστώς όταν ο Μανίου άρχισε να συνομιλεί με τον στρατηγό για διάφορα θέματα (κυρίως, ζήτησε να σταματήσει η δίωξη των Εβραίων και οι μεταφορές Εβραίων στην Υπερδνειστερία). Παρέμεινε αντίπαλος του Αντονέσκου, μια άποψη την οποία εξισορρόπησε με τις αντιξοότητες του προς τη Σοβιετική Ένωση και εντάχθηκε στους συνωμότες του υποστηρικτικού βασιλικού πραξικοπήματος της 23ης Αυγούστου 1944, ενώ εξέφρασε τη δυσαρέσκεια του για τη συμμετοχή του Ρουμανικού Κομμουνιστικού Κόμματος (PCR).
Αντικομμουνισμός
Το PNȚ τερμάτισε δεύτερο σε μεγάλη απόσταση στις γενικές εκλογές του Νοεμβρίου 1946 με 33 έδρες, πολύ πίσω από το Μπλοκ Δημοκρατικών Κομμάτων (BPD) που κυριαρχείτο από κομμουνιστές. Μετά την πτώση του κομμουνισμού το 1989, ορισμένοι συγγραφείς έφτασαν στο σημείο να ισχυριστούν ότι το PNȚ είχε όντως κερδίσει τις εκλογές, αλλά αρνήθηκε τη νίκη λόγω της εκτεταμένης εκλογικής νοθείας από την πλευρά της φιλοκομμουνιστικής κυβέρνησης Πέτρου Γκρόζα. Αργότερα, ο ιστορικός Πέτρε Τσούρλεα εξέτασε μια εμπιστευτική έκθεση του Κομμουνιστικού Κόμματος σχετικά με τις εκλογές που αποκάλυψε ότι το BPD δεν είχε στην πραγματικότητα την πλειοψηφία. Ο Τσούρλεα κατέληξε στο συμπέρασμα ότι αν οι εκλογές διεξήχθησαν με ειλικρίνεια, το PNȚ και τα άλλα κόμματα της αντιπολίτευσης θα μπορούσαν να είχαν κερδίσει αρκετές ψήφους μεταξύ τους, για να σχηματίσουν κυβέρνηση συνασπισμού, αν και με πολύ μικρότερη υποστήριξη από το 80 τοις εκατό που ζητούσαν εδώ και καιρό οι υποστηρικτές της αντιπολίτευσης.
Μετά το 1946, το PNȚ παραγκωνίστηκε, με το PCR να διασφαλίζει τη συνεργασία πολλών πρώην μελών του κόμματος, όπως ο Νικολάε Λούπου και Αντόν Αλεξαντρέσκου.
Σε τηλεγράφημά του προς το Στέιτ Ντιπάρτμεντ, ο εκπρόσωπος των ΗΠΑ στη Ρουμανία, Μπάρτον Γι. Μπέρι, έγραψε: